钦定古今图书集成/理学汇编/学行典/第140卷 > 二程子粹言 > 《论事》
## 钦定古今图书集成/理学汇编/学行典/第140卷 > 二程子粹言 > 《论事》

子曰：“行事在审己，不必恤浮议。恤浮议而忘审己，其
心驰矣。”　息，止也，生也。一事息则一事生，生息之际
无一毫之闲。硕果不食，即为复矣。　久阅事机则机
心生，方其阅时而喜入其趣，则犹物之遗种，未有不
生者也。　天下之事，无一定之理，不进则退，不退则
进。时极道穷，理当必变，惟圣人为能通其变于未穷，
使其不至于极，尧、舜时也。　或谓“贤者好贫贱而恶
富贵，是反人之情也。所以异于人者，以守义安命焉
耳。”　或人恶多事。子曰：“莫非人事也。人而不为，俾谁
为之？　天下之事，苟善处之，虽悔可以成功；不善处
之，虽利反以为害。　人以料事为明，则骎骎乎逆诈
而亿不信。”　或问《无妄》之道。子曰：“因事之当然，顺理
而应”之。或曰：“圣人制作以利天下，皆造端而非因也”，
岂妄乎？子曰：“因风气之宜，未尝先时而开人也。”如不
待时，则一圣人足以尽举，又何必累圣继圣而后备。
时乃事之端，圣人随时而已。　天地之生，万物之成，
合而后遂。天下国家，至于事为之末，所以不遂者，由
不合也。所以不合者，由有闲也。故闲隔者，天下之大害，圣王之所必去也。　惟笃实可以当大事。　养不
全固者，处事则不精，历事则不记。　豫，备也。豫，逸也。
事豫备，故逸乐　万变皆在人耳。其实无一事　一
世之才足以周一世之事，不能大治者，由用之不尽
耳。　礼院关天下之事，得其人则凡举事可以考古
而立制因其人，未免随俗而已。　较事大小，其弊必
至于枉尺直寻。　凡避嫌处事者皆内不足，所为诚
公矣，初何嫌之足避乎？　新法将行，明道言于上曰：
“天下之理，本诸简易，而行以顺道，则事无不成者。故
曰：智者如禹之行水，行其所无事也。舍而行之于险
阻，则不足以言智矣。”自古兴治，虽有专任独决，能就
一时之功者，未闻辅弼之论乖，臣庶“之心戾而能有
为者也。况于施置失宜，沮废公论，国政异出，名分不
正，用贱陵贵，以不肖治贤者乎！”凡此皆理不克成，而
智者之所不行也。设令由此侥幸就绪，而兴利之臣
日进，尚德之风浸衰，非朝廷之福也。今天时未顺，地
震连天，人心日益摇动，此陛下所宜仰观俯察而深
念者也。　至显莫如事，“至微莫如理”，而事理一致也，
微显一源也。古之所谓善学，以其能通于此而已。
外事之不知，非患也，人患不能自见耳。　公天下之
事，苟以私意为之，斯不公矣。　阅天下之事，至于无
可疑，亦足乐矣。　官守当事不可以苟免，　笾豆簠
簋，不可用于今之世，风气然也。不席地而椅桌，不手
饭而匕著，使其宜于世而未有圣人，亦必作之矣。
事以急而败者，十常七八，　“好疑”者于事未至而疑
端先萌，好周者于事未形而周端先著，皆心之病也。